PATVIRTINTA

 Klaipėdos rajono savivaldybės tarybos

 2020 m. sausio d. sprendimu Nr.

**KLAIPĖDOS RAJONO UŽIMTUMO DIDINIMO PROGRAMA 2020 METAMS**

|  |  |
| --- | --- |
| **Biudžetiniai metai** | 2020 metai |
| **Asignavimų valdytojas (-ai), kodas** | Klaipėdos rajono savivaldybės administracijaKodas 188773688 |
| **Vykdytojas (-ai)** | Klaipėdos rajono savivaldybės administracija, Klaipėdos rajono teritorijoje esančios įmonės, įstaigos, organizacijos |
| **Teisinis programos parengimo pagrindas** |  Lietuvos Respublikos vietos savivaldos įstatymo 7 straipsnio 18 punktas, Lietuvos Respublikos užimtumo įstatymo 17 straipsnis, 48 straipsnio 1 dalies 3 punktas, 2 dalis Lietuvos Respublikos Socialinės apsaugos ir darbo ministro 2019-12-30 įsakymu Nr. A1-799 atliktas valstybės biudžeto specialių tikslinių dotacijų savivaldybių biudžetams 2020 metais paskirstymas Savivaldybių administracijoms |
| **Programos įgyvendinimo laikotarpis** | Nuo 2020 m. vasario 10 d. iki gruodžio 15 d. |
| **Programos įgyvendinimui skirtos lėšos** | Lietuvos Respublikos valstybės biudžeto specialioji tikslinė dotacija 76,3 tūkst. eurų  |

|  |  |
| --- | --- |
| 1. ĮVADAS | Klaipėdos rajono užimtumo didinimo programa skirta kompleksiškai spręsti Klaipėdos rajono gyventojų užimtumo problemas, įtraukiant socialinius partnerius ir verslo organizacijas, Užimtumo tarnybos prie LR SADM Klaipėdos klientų aptarnavimo Gargždų skyrių. Šios programos tikslai:- siekti kuo didesnio Klaipėdos rajono gyventojų užimtumo, kad rajono gyventojai turėtų galimybę dirbti kvalifikaciją atitinkantį darbą, ugdyti darbo įgūdžius ir užtikrinti tinkamą pragyvenimo lygį.- ilgalaikius neturinčius darbo gyventojus integruoti į darbo rinką ir joje išlaikyti.- mažinti Klaipėdos rajono gyventojų socialinę atskirtį dėl negaunamų ar nepakankamų piniginių lėšų;- skatinti bendradarbiavimo principu sprendimų priėmimą užimtumo programos įgyvendinime. |
| 2. BŪKLĖS ANALIZĖ | Lietuvos statistikos departamento duomenimis, 2019 metų pradžioje darbingo amžiaus Klaipėdos rajono gyventojų buvo 37956 Užimtumo tarnybos duomenimis, 2020-01-01 Klaipėdos rajone buvo 1709 bedarbiai, iš jų 141 bedarbis – jaunuolis 16-29 metų. Lyginant su 2019 m. sausio 1 d. bedarbių yra 384 mažiau (2019 sausio 1 d. buvo 2093 bedarbiai). 2020 m. sausio 1 d. registruotas nedarbas Klaipėdos rajone 4,5 % (4,2 % mažesnis nei šalies vidurkis, kuris yra 8,7 %). Vidutinis metinis bedarbių skaičius 2019 metais Klaipėdos rajone - 1757, 405 mažesnis nei 2018 metais (2018 m. - 2162, 2017 m. -1895, 2016 m. - 2028). Vidutinis metinis bedarbių procentas nuo darbingo amžiaus gyventojų Klaipėdos rajone 2016 m. - 6 proc., 2017 m. - 5,4 proc., 2018 m. - 6 proc., 2019 m. - 4,7 proc.Klaipėdos rajono savivaldybės Socialinės paramos skyriaus duomenimis per 2019 metus 745 Klaipėdos rajono gyventojų, registruoti Užimtumo tarnybos prie LR SADM Klaipėdos klientų aptarnavimo Gargždų skyriuje, gavo piniginę socialinę paramą. Užimtumo didinimo programos dalyviai, siekiant užtikrinti didesnes asmenų pajamas, taip gerinant šeimos ar asmens gyvenimo kokybę, mažinant jų socialinę atskirtį, galės iki 6 mėn. laikotarpiu padidinti gaunamas pajamas, įgyti darbo patirties. Vadovaujantis Lietuvos Respublikos užimtumo įstatymo 48 straipsnio 2 dalimi Klaipėdos rajono Užimtumo didinimo programos gali būti rengiamos asmenims, kurie yra:1) rūpintiniai, kuriems iki pilnametystės buvo nustatyta rūpyba, kol jiems sukaks 25 metai;2) nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;3) grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į teritorinę užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų;4) piniginės socialinės paramos gavėjai; 5) turintys pabėgėlio statusą ar kuriems yra suteikta papildoma ar laikinoji apsauga;6) vyresni kaip 40 metų.Visos lėšos skiriamos viešosioms įstaigoms, įmonėms Klaipėdos rajonoviešosios infrastruktūros tvarkymui ir socialinių paslaugų teikimui. Planuojamos iki 6 mėnesių išlaidos vienam programos dalyviui iki 4010,28 eurų (suma gali kisti dėl įstaigos statuso ir faktiškai darbuotojo išdirbtų valandų skaičiaus) su visais mokesčiais. Numatoma, kad asmuo, sutikęs dalyvauti Programoje, dirbs iki 6 mėnesių.Planuojama, kad iki 2020-12-15 bus įdarbinta ne mažiau 19 (priklausomai nuo gauto finansavimo ir darbo sutarčių trukmės) tikslinių grupių asmenų. |
| 3. PRIEMONIŲ PLANAS | Programos įgyvendinimo planas:1. Savivaldybės tarybos patvirtinus šią Programą paskelbti darbdavių atranką ir įvertinus pateiktą poreikį, pasirašyti dvišales sutartis.2. Užimtumo programos dalyviai bus atrenkami bendradarbiaujant su Užimtumo tarnybos prie LR SADM Klaipėdos klientų aptarnavimo Gargždų skyriumi, Savivaldybės administracijos Socialinės paramos skyriumi, Klaipėdos rajono savivaldybės administracijos seniūnijomis.3. Užtikrinti programos viešinimą.Bendradarbiaujant su įstaigomis ir organizacijomis, tarpininkauti įdarbinant ne mažiau 19 užimtumo programos dalyvių. Planuojamos pajamos vienam programos dalyviui iki 4010,28 eurai (suma gali kisti dėl įstaigos statuso ir faktiškai darbuotojo išdirbtų valandų skaičiaus) su visais mokesčiais. Darbdaviams, įdarbinusiems užimtumo didinimo programos dalyvius, kompensuoti numatytą darbo užmokestį su visais mokesčiais.Užimtumo didinimo programą Klaipėdos rajono savivaldybėje įgyvendina Klaipėdos rajono savivaldybės administracija.  |
| 4. FINANSAVIMO PLANAS | 2020 m. Klaipėdos rajono savivaldybei planuojama skirti valstybės biudžeto specialiosios tikslinės dotacijos lėšų (76,3 tūkst. Eur) suma, dalyvavimui rengiant ir įgyvendinant darbo rinkos politikos priemones ir gyventojų užimtumo programas. Planuojama, kad įdarbinant 1 asmenį iki 6 mėnesių laikotarpiui, viso planuojama įdarbinti ne mažiau 19 užimtumo programos dalyvių. Planuojamos išlaidos vienam programos dalyviui iki 4010,28 eurų (suma gali kisti dėl įstaigos statuso ir faktiškai darbuotojo išdirbtų valandų skaičiaus) su visais mokesčiais.Darbdavys, pasirašęs dvišalę finansavimo sutartį su savivaldybės administracija, užimtumo programos skirtas lėšas perves darbuotojui už atliktus darbuotojo darbo sutartyje numatytus darbus. Savivaldybė 2020 metais numato iki 100 % finansuoti visų programos dalyvių – darbdavių išlaidas. Iki 100 % lėšų planuojama skirti įmonėms, įstaigoms.  |
| 5. UŽIMTUMO PROGRAMOS TĘSTINUMO ANALIZĖ IR PROGNOZĖ | Planuojama, kad bus įdarbinti tikslinės grupės atstovai: 1) rūpintiniai, kuriems iki pilnametystės buvo nustatyta rūpyba, kol jiems sukaks 25 metai;2) nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;3) grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į teritorinę užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų;4) piniginės socialinės paramos gavėjai; 5) turintys pabėgėlio statusą ar kuriems yra suteikta papildoma ar laikinoji apsauga;6) vyresni kaip 40 metų.Įgyta patirtis taip pat sudarys sąlygas ir patiems darbuotojams savarankiškai ieškotis darbo. Tikėtina, kad artimiausių trijų metų laikotarpyje nedarbo lygis Klaipėdos rajone kis neženkliai. T. y. išliks apie 6%. Darbdaviai (išskyrus Savivaldybės administracijos seniūnijas) norėdami dalyvauti 2021 m. Klaipėdos rajono Užimtumo didinimo programoje nuolatiniam darbui arba taip, kaip tai yra numatyta šios programos 7 dalies 1 punkte, turės įdarbinti bent 1 2020 m. laikinuosiuos darbus dirbantį asmenį.  |
| 6. PROGRAMOS ĮGYVENDINIMO PRIEŽIŪRA IR ĮVERTINIMAS | Užimtumo didinimo programos vertinimo rodikliai:1. Efektyvus lėšų įsisavinimas. Iki 2020-12-15 iki 6 mėn. laikotarpiui įdarbinti ne mažiau 19 asmenų. 2. Labiausiai pažeidžiamų tikslinių socialinių grupių atstovai turės galimybę dirbti laikinuosius darbus.Įgyvendinus programą kasmet organizuojamas darbdavių pasitarimas, aptariant problemas, galimybes tobulinti programą, įtraukiant naujas priemones.Lėšų kontrolei ir atskaitomybei užtikrinti bus vykdoma sutarčių priežiūra, taip pat lankomasi pas darbdavius, apklausiami įdarbinti darbuotojai. |
| 7. DARBDAVIŲ, DARBUOTOJŲ ATRANKOS KRITERIJAI | Darbdavių atrankos kriterijai:1. Įmonė, įstaiga deklaruoja, kad po dalyvavimo Klaipėdos rajono Užimtumo didinimo 2020 metų programoje nuolatiniam darbui priims bent 1 laikinuosius darbus dirbusį asmenį (po laikinųjų darbų asmenį įdarbinti pagal neterminuotą darbo sutartį arba pagal terminuotą darbo sutartį ne trupesniam kaip 6 mėnesių laikotarpiui).2. Įmonėje nuolat dirbančių asmenų skaičius, kurie Vadovaujantis Lietuvos Respublikos užimtumo įstatymo 48 straipsnio 2 dalimi prieš įsidarbinant buvo priskirti programoje minimoms tikslinėms grupėms (žiūrėti 5 dalį). 3. Darbdaviams, kurie prisideda prie vietos socialinės infrastruktūros palaikymo ir plėtros, vykdantiems socialinę, istorinę reikšmę turinčias programas.4. Ne pelno siekiančioms įmonėms ir organizacijoms.5. Kaimiškose vietovėse įsikūrusios įmonės.Pirmumo teisė bus skiriama įmonėms, kurios atitiks kuo daugiau įvardintų kriterijų. Atrankoje gali dalyvauti įmonės, įstaigos ir organizacijos, nepriklausomai nuo jų nuosavybės formos bei pavaldumo ir nustatyta tvarka įregistruoti ūkininkų ūkiai.Užimtumo didinimo programos dalyvių – darbuotojų atrankos prioritetai: Kaimo vietovių gyventojai; bedarbiai, kuriems dėl individualių savybių ar gyvenamosios vietos sudėtinga siekti ilgalaikės integracijos į darbo rinką; bedarbiai, iki užsiregistravimo darbo biržoje, nedirbę 2 ir daugiau metų. |
| 8. PROGRAMOS VIEŠINIMAS | Parengta programa ir jos įgyvendinimo metu pasiekti rezultatai bus viešinami Klaipėdos rajono savivaldybės administracijos tinklapyje [www.klaipedos-r.lt](http://www.klaipedos-r.lt).Skelbimai apie darbdavių atranką bus talpinami laikraštyje „Banga“. Užimtumo programai skirtų lėšų panaudojimo ir asmenų užimtumo vertinimas bus taip pat pristatytas kasmet organizuojamuose darbdavių pasitarimuose. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_